Združenie BIOMASA sa venuje rôznym aktivitám v oblasti rozvoja využívania obnoviteľných zdrojov energie. Intenzívne prispieva k redukcii emisií CO2 výrobou a predajom peliet a výrobou a predajom tepla z peliet. Poradenskou činnosťou pomáha obyvateľom regiónu ako i obyvateľom celého Slovenska získať kompletné informácie o možnostiach využívania biomasy a plánovania vykurovacieho systému v ich domácnostiach.
BIOMASA neustále pracuje na získavaní nových klientov využívajúcich pelety na vykurovanie propagačnou činnosťou a to organizovaním seminárov, konferencií, dní otvorených dverí vo fabrike na výrobu peliet v Kysuckom Lieskovci, energetického týždňa určeného predovšetkým pre študentov a mládež, v ktorých BIOMASA vidí budúcich potenciálnych užívateľov peliet a tepla z obnoviteľných zdrojov energie a ktorých je potrebné vychovávať k šetrnému správaniu sa k životnému prostrediu.